# Uporaba

- Upoštevajte omrežno napetost! Napetost vira električne energije se mora ujemati s podatki na tipski ploščici električnega orodja. Orodje, ki je označeno z 230 V, lahko priključite tudi na napetost 220 V.

Pri uporabi električnega orodja s prenosnimi generatorji, ki nimajo zadostne rezerve moči oz. nimajo primerne regulacije napetosti z ojačitvijo zagonskega toka, lahko pride do izgube moči ali netipičnega obnašanja pri vklopu.

Preverite, ali so generatorji toka, ki jih uporabljate, primerni za uporabo, še posebej glede omrežne napetosti in frekvence.

##

Za vklop električnega orodja potisnite stikalo za vklop/izklop (2) naprej in ga nato pritisnite.

Za blokado stikala za vklop/izklop (2) potisnite stikalo za vklop/izklop (2) še nekoliko naprej.

Za izklop električnega orodja stikalo za vklop/izklop (2) izpustite oz. če je blokirano, pritisnite stikalo za vklop/izklop (2) za kratek čas in ga nato izpustite.

Stikalo v izvedbi brez blokade (v določenih državah):

Za vklop električnega orodja potisnite stikalo za vklop/izklop (2) naprej in ga nato pritisnite.

Za izklop električnega orodja izpustite stikalo za vklop/izklop (2).

- Pred uporabo preverite brusilne nastavke. Brusilni nastavek mora biti brezhibno nameščen, tako da se lahko prosto vrti. Izvedite preizkusni tek orodja tako, da ga pustite delovati vsaj 1 minuto brez obremenitve. Ne uporabljajte poškodovanih brusilnih nastavkov ali takšnih, ki niso okrogli ali se tresejo. Poškodovani brusilni pripomočki se lahko razletijo in povzročijo poškodbe.

##

## (GWS 2000 J/GWS 2200 J/GWS 2400 J)

Zaščita pred ponovnim zagonom prepreči nenadzorovan vklop električnega orodja po prekinitvi električnega napajanja.

Za ponovni zagon stikalo za vklop/izklop (2) najprej namestite v izklopljeni položaj in nato električno orodje ponovno vklopite.

##

## (GWS 2000 J/GWS 2200 J/GWS 2400 J)

Elektronski mehak zagon omeji vrtilni moment ob vklopu in omogoča zagon električnega orodja brez tresljajev.

Opomba: če električno orodje takoj po vklopu deluje s polnim številom vrtljajev, potem mehak zagon in zaščita pred ponovnim vklopom ne delujeta. Električno orodje je treba nemudoma poslati servisni službi, naslove lahko najdete v razdelku „Servisna služba in svetovanje uporabnikom“.