# Käyttöönotto

- Huomioi verkkojännite! Virtalähteen jännitteen tulee vastata sähkötyökalun mallikilvessä olevia tietoja. 230 V -tunnuksella merkittyjä sähkötyökaluja voi käyttää myös 220 V:n verkoissa.

Jos sähkötyökalua käytetään siirrettävien virtalähteiden (generaattoreiden) kanssa, jotka eivät ole riittävän tehokkaita tai joissa ei ole soveltuvaa käynnistysvirran voimakkuuden säätelyä, tällöin suorituskyky voi heikentyä tai käynnistyksen yhteydessä saattaa ilmetä ongelmia.

Varmista käyttämäsi virtalähteen soveltuvuus varsinkin sähköverkon jännitteen ja taajuuden suhteen.

##

Käynnistä sähkötyökalu työntämällä käynnistyskytkintä (2) eteenpäin ja paina tämän jälkeen käynnistyskytkintä alaspäin.

Lukitse käynnistyskytkin (2) työntämällä käynnistyskytkintä (2) pidemmälle eteenpäin.

Sammuta sähkötyökalu vapauttamalla käynnistyskytkin (2), tai jos se on lukittu, paina lyhyesti käynnistyskytkintä (2) ja vapauta se tämän jälkeen.

Lukoton kytkinversio (maakohtainen):

Käynnistä sähkötyökalu työntämällä käynnistyskytkintä (2) eteenpäin ja paina tämän jälkeen käynnistyskytkintä alaspäin.

Sähkötyökalu sammuu, kun vapautat käynnistyskytkimen (2).

- Tarkasta hiomatarvikkeet ennen käyttöä. Hiomatarvikkeen täytyy olla moitteettomasti paikallaan ja sen on pyörittävä vapaasti. Suorita vähintään 1 minuutin pituinen koekäyttö ilman kuormitusta. Älä käytä vaurioituneita, epäpyöreitä tai täriseviä hiomatarvikkeita. Vaurioituneet hiomatarvikkeet voivat murtua ja aiheuttaa tapaturmia.

##

## (GWS 2000 J/GWS 2200 J/GWS 2400 J)

Uudelleenkäynnistyssuoja estää sähkötyökalun hallitsemattoman käynnistymisen virtakatkoksen jälkeen.

Kun haluat ottaa sähkötyökalun uudelleen käyttöön, kytke käynnistyskytkin (2) pois päältä ja käynnistä moottori uudelleen.

##

## (GWS 2000 J/GWS 2200 J/GWS 2400 J)

Elektroninen pehmeä käynnistystoiminto rajoittaa vääntömomenttia käynnistettäessä ja mahdollistaa sähkötyökalun lähes nykäyksettömän käynnistymisen.

Huomautus: pehmeä käynnistystoiminto ja uudelleenkäynnistyssuoja ovat epäkunnossa, jos sähkötyökalu kiihtyy heti käynnistyksen jälkeen huippunopeuteen. Lähetä sähkötyökalu viipymättä huoltoon (osoitteen voit katsoa kappaleesta ”Asiakaspalvelu ja käyttöneuvonta”).