# Üzembe helyezés

- Ügyeljen a helyes hálózati feszültségre! Az áramforrás feszültségének meg kell egyeznie az elektromos kéziszerszám típustábláján található adatokkal. A 230 V‑os beren‌de‌zé‌seket 220 V hálózati feszültségről is szabad üzemeltetni.

Ha az elektromos kéziszerszámot mobilis áramfejlesztő berendezésekről (generátorokról) üzemelteti, amelyek nem rendelkeznek elegendő teljesítmény-tartalékkal, illetve nincsenek felszerelve az indítási áramot megfelelően felerősítő feszültségszabályozóval, a teljesítmény lecsökkenhet, illetve az elektromos kéziszerszám az indításkor atipikus módon viselkedhet.

Kérjük, vizsgálja meg, hogy alkalmas-e az Ön által használt áramfejlesztő berendezés, főleg ami a hálózati feszültséget és a frekvenciát illeti.

##

Az elektromos kéziszerszám üzembe helyezéséhez tolja előre, majd nyomja be a (2) be-/kikapcsolót.

A (2) be-/kikapcsoló adott helyzetben való rögzítéséhez tolja tovább előre a (2) be-/kikapcsolót.

Az elektromos kéziszerszám kikapcsolásához engedje el a (2) be-/kikapcsolót, illetve, ha az az adott helyzetben rögzítve van, nyomja be rövid időre, majd engedje el a (2) be-/kikapcsolót.

Reteszelési lehetőség nélküli kapcsoló kivitel (csak egyes országokban):

Az elektromos kéziszerszám üzembe helyezéséhez tolja előre, majd nyomja be a (2) be-/kikapcsolót.

Az elektromos kéziszerszám kikapcsolásához eressze el a (2) be-/kikapcsolót.

- Minden használat előtt ellenőrizze a csiszolószerszámokat. Győződjön meg arról, hogy a csiszolószerszám helyesen van felszerelve és szabadon forog. Hajtson végre egy terhelés nélküli, legalább 1 perces próbafutást. Megrongálódott, nem kerek, vagy berezgő csiszolószerszámokat ne használjon. A megrongálódott csiszolószerszámok széttörhetnek és sérüléseket okozhatnak.

##

## (GWS 2000 J/GWS 2200 J/GWS 2400 J)

Az újraindulás elleni védelem az áramellátás megszakítása majd helyreállítása esetén meggátolja az elektromos kéziszerszám akaratlan újraindulását.

Az ismételt üzembe helyezéshez hozza a (2) be-/kikapcsolót a kikapcsolt helyzetbe, majd ismét kapcsolja be az elektromos kéziszerszámot.

##

## (GWS 2000 J/GWS 2200 J/GWS 2400 J)

Az elektronikus lágyindítás bekapcsoláskor korlátozza a forgatónyomatékot és biztosítja az elektromos kéziszerszám egyenletes indulását.

Figyelem: ha az elektromos kéziszerszám a bekapcsolás után teljes fordulatszámmal kezd el működni, a lágyindítás és az újrabekapcsolás elleni védelem nem működik. Ebben az esetben haladéktalanul küldje be az elektromos kéziszerszámot a Vevőszolgálatnak (a címeket lásd a „Vevőszolgálat és Alkalmazási Tanácsadás” c. fejezetben).