# Hiomatarvikkeiden asennus

- Irrota pistotulppa pistorasiasta ennen kaikkia sähkötyökaluun kohdistuvia töitä.

- Älä koske hioma- tai katkaisulaikkoihin, ennen kuin ne ovat jäähtyneet. Laikat kuumentuvat voimakkaasti käytön aikana.

Puhdista hiomakara (5) ja kaikki asennettavat osat.

Paina hiomatarvikkeen kiinnittämistä ja irrottamista varten karan lukituspainiketta (1), jotta saat lukittua hiomakaran paikalleen.

- Älä paina karan lukituspainiketta ennen kuin hiomakara on pysähtynyt. Muussa tapauksessa sähkötyökalu saattaa vaurioitua.

##

Huomioi hiomatarvikkeiden mitat. Reiän halkaisijan täytyy sopia kiinnityslaippaan. Älä käytä adaptereita tai supistuskappaleita.

Jos käytät timanttikatkaisulaikkoja, varmista, että timanttikatkaisulaikkaan merkitty kiertosuuntanuoli ja sähkötyökalun pyörimissuunta (katso vaihteiston päässä oleva kiertosuuntanuoli) vastaavat toisiaan.

Asennusjärjestys on esitetty kuvasivulla.

Kun haluat kiinnittää hioma-/katkaisulaikan, ruuvaa kiinnitysmutteri (10) paikalleen ja kiristä se laikka-avaimella katso Pikakiinnitysmutteri .

- Asennettuasi hiomatarvikkeen tarkista ennen käynnistystä, että hiomatarvike on kunnolla paikallaan ja että laikka voi pyöriä vapaasti. Varmista, ettei hiomatarvike hankaa suojusta tai muita osia vasten.

Kiinnityslaipan (8) keskitysreunan ympärille on asennettu muoviosa (O-rengas). Jos O-rengas puuttuu tai se on rikki, kiinnityslaippa (8) täytyy ehdottomasti vaihtaa ennen käytön jatkamista.

##

- Asenna lamellilaikan käyttöä varten aina käsisuojus (16).

##

- Asenna kumisen hiomalautasen (18) käyttöä varten aina käsisuojus (16).

Asennusjärjestys on esitetty kuvasivulla.

Asenna ennen kumisen hiomalautasen (18) kiinnittämistä 2 välikelevyä (17) hiomakaraan (5).

Ruuvaa rengasmutteri (20) paikalleen ja kiristä se laikka-avaimen  avulla.

##

- Asenna kuppiharjan tai laikkaharjan käyttöä varten aina käsisuojus (16).

Asennusjärjestys on esitetty kuvasivulla.

Kuppiharja/laikkaharja täytyy ruuvata kunnolla kiinni hiomakaran laipan kierteen loppuun asti. Kiristä kuppiharja/laikkaharja kiintoavaimen avulla.