# Montáž brúsnych nástrojov

- Pred všetkými prácami na elektrickom náradí vytiahnite sieťovú zástrčku zo zásuvky.

- Nedotýkajte sa brúsnych a rezacích kotúčov, kým neochladnú. Kotúče sú pri práci veľmi horúce.

Vyčistite brúsne vreteno (5) a všetky diely, ktoré treba namontovať.

Na upnutie a uvoľnenie brúsnych nástrojov stlačte aretačné tlačidlo vretena (1), aby sa brúsne vreteno zaaretovalo.

- Aretačné tlačidlo vretena aktivujte len pri stojacom brúsnom vretene. Inak sa môže elektrické náradie poškodiť.

##

Dodržiavajte rozmery brúsnych nástrojov. Priemer otvoru musí byť vhodný pre upínaciu prírubu. Nepoužívajte žiadne adaptéry alebo redukčné prvky.

Pri použití diamantových rezacích kotúčov dbajte na to, aby sa šípka pre smer otáčania na diamantovom rezacom kotúči a smer otáčania elektrického náradia (pozrite si šípku pre smer otáčania na hlave prevodovky) zhodovali.

Poradie montáže možno vidieť na grafickej strane.

Na upevnenie brúsneho/rezacieho kotúča naskrutkujte upínaciu maticu (10) a dotiahnite ju kolíkovým kľúčom pozri Rýchloupínacia matica .

- Po ukončení montáže brúsneho nástroja, pred zapnutím ešte skontrolujte, či je brúsny nástroj správne namontovaný a či sa dá voľne otáčať. Uistite sa, že sa brúsny nástroj nedotýka ochranného krytu ani iných častí.

V upínacej prírube (8) je okolo vystreďovacieho prstenca vložená plastová časť (O-krúžok). Ak O-krúžok chýba alebo ak je poškodený, musí sa upínacia príruba (8) pred ďalším používaním bezpodmienečne vymeniť.

##

- Na prácu s vejárovitým brúsnym kotúčom vždy namontujte ochranu rúk (16).

##

- Na prácu s gumeným brúsnym tanierom (18) vždy namontujte ochranu rúk (16).

Poradie montáže je viditeľné na grafickej strane.

Pred montážou gumeného brúsneho taniera (18) nasaďte 2 dištančné podložky (17) na brúsne vreteno (5).

Naskrutkujte okrúhlu maticu (20) a upnite ju pomocou kolíkového kľúča.

##

- Na prácu s miskovitou alebo kotúčovou kefou vždy používajte ochranu rúk (16).

Poradie montáže je viditeľné na grafickej strane.

Miskovitá kefa/kotúčová kefa sa musí dať naskrutkovať na brúsne vreteno natoľko, aby pevne doliehala na prírube brúsneho vretena, na konci závitu brúsneho vretena. Dotiahnite miskovitú/kotúčovú kefu vidlicovým kľúčom.