# Montaža brusnih alata

- Prije svih radova na električnom alatu izvucite mrežni utikač iz utičnice.

- Ne dirajte brusne i rezne ploče dok se ne ohlade. Rezne ploče se jako zagriju tijekom rada.

Očistite brusno vreteno (5) i sve dijelove koje treba montirati.

Za stezanje i otpuštanje brusnih alata pritisnite tipku za blokadu vretena (1) kako biste fiksirali brusno vreteno.

- Tipku za blokadu vretena pritisnite samo dok brusno vreteno miruje. Električni alat bi se inače mogao oštetiti.

##

Pridržavajte se dimenzija brusnih alata. Promjer otvora mora odgovarati prihvatnoj prirubnici. Ne koristite adaptere ili redukcijske elemente.

Prilikom uporabe dijamantnih reznih ploča pazite na to da se podudaraju strelica smjera rotacije na dijamantnoj reznoj ploči i smjer rotacije električnog alata (vidjeti strelicu smjera rotacije na glavi prijenosnika).

Redoslijed montaže možete vidjeti na stranici sa slikama.

Za pričvršćivanje brusne/rezne ploče navrnite steznu maticu (10) i stegnite je dvostrukim okastim ključem vidi Brzostezna matica .

- Nakon montaže brusnog alata, prije uključivanja provjerite je li brusni alat ispravno montiran i može li se slobodno okretati. Brusna ploča ne smije strugati po štitniku ili nekim drugim dijelovima.

U prihvatnoj prirubnici (8) je oko obujmice za centriranje umetnut plastični dio (O-prsten). Ako O-prsten nedostaje ili je oštećen, prihvatnu prirubnicu (8) treba obavezno zamijeniti prije daljnje uporabe.

##

- Za radove s lepezastom brusnom pločom uvijek montirajte štitnik za ruku (16).

##

- Za radove s gumenim brusnim tanjurom (18) uvijek montirajte štitnik za ruku (16).

Redoslijed montaže možete vidjeti na stranici sa slikama.

Prije montaže gumenog brusnog tanjura (18) stavite 2 distantne podloške (17) na brusno vreteno (5).

Navrnite okruglu maticu (20) i stegnite je dvostrukim okastim ključem.

##

- Za radove s lončastom četkom ili pločastom četkom uvijek montirajte štitnik za ruku (16).

Redoslijed montaže možete vidjeti na stranici sa slikama.

Lončasta četka/pločasta četka mora se toliko navrnuti na brusno vreteno da naliježe na prirubnicu brusnog vretena na kraju navoja brusnog vretena. Lončastu četku/pločastu četku stegnite viličastim ključem.