# Paruošimas naudoti

- Atkreipkite dėmesį į tinklo įtampą! Maitinimo šaltinio įtampa turi sutapti su elektrinio įrankio firminėje lentelėje nurodytais duomenimis. 230 V pažymėtus elektrinius įrankius galima jungti ir į 220 V įtampos elektros tinklą.

Naudojant elektrinius įrankius su mobiliaisiais srovės generatoriais, kurių galios rezervai nėra pakankami arba kuriuose nėra įtampos reguliatoriaus su paleidimo srovės stiprintuvu, gali būti patiriami galios nuostoliai arba elektrinis įrankis įjungimo metu gali neįprastai veikti.

Prašome patikrinti, ar naudojamas srovės generatorius yra tinkamas šiam elektriniam įrankiui, o ypač, ar atitinka tinklo įtampa ir dažnis.

##

Norėdami elektrinį prietaisą įjungti, įjungimo-išjungimo jungiklį (2) pastumkite į priekį ir po to jį paspauskite.

Norėdami užfiksuoti įjungimo-išjungimo jungiklį (2), pastumkite įjungimo-išjungimo jungiklį (2) toliau į priekį.

Norėdami elektrinį įrankį išjungti, atleiskite įjungimo-išjungimo jungiklį (2), o jei jis užfiksuotas, trumpai paspauskite įjungimo-išjungimo jungiklį (2) ir tada jį atleiskite.

Jungiklis be fiksatoriaus (priklausomai nuo šalies):

Norėdami elektrinį prietaisą įjungti, įjungimo-išjungimo jungiklį (2) pastumkite į priekį ir po to jį paspauskite.

Norėdami išjungti elektrinį įrankį, atleiskite įjungimo-išjungimo jungiklį (2).

- Prieš naudodami, patikrinkite šlifavimo įrankius. Šlifavimo įrankis turi būti nepriekaištingai pritvirtintas ir turi laisvai suktis. Atlikite bandomąjį paleidimą be apkrovos, trunkantį ne mažiau kaip 1 minutę. Nenaudokite pažeistų, nelygių ar vibruojančių šlifavimo įrankių. Pažeisti šlifavimo įrankiai gali sulūžti ir sužaloti.

##

## (GWS 2000 J/GWS 2200 J/GWS 2400 J)

Jei dirbant nutraukiamas srovės tiekimas, apsauga nuo pakartotinio įjungimo neleidžia elektriniam įrankiui nekontroliuotai įsijungti.

Norėdami įrankį pakartotinai įjungti, įjungimo-išjungimo jungiklį (2) nustatykite į išjungimo padėtį ir elektrinį įrankį vėl įjunkite.

##

## (GWS 2000 J/GWS 2200 J/GWS 2400 J)

Elektroninis švelnaus paleidimo įtaisas riboja sukimo momentą įjungimo metu ir užtikrina elektrinio įrankio paleidimą be trūkčiojimų.

Nurodymas: jei elektrinis įrankis įjungtas iš karto pradeda veikti didžiausiu sūkių skaičiumi, vadinasi yra sugedęs švelnaus paleidimo įtaisas ir apsauga nuo pakartotinio įsijungimo. Elektrinį įrankį reikia nedelsdami išsiųskite į klientų aptarnavimo skyrių (adresai nurodyti skyriuje „Klientų aptarnavimo tarnyba ir konsultavimo skyrius“).