# Uvedenie do prevádzky

- Dodržte napätie siete! Napätie zdroja elektrického prúdu sa musí zhodovať s údajmi na typovom štítku elektrického náradia. Elektrické náradie označené pre napätie 230 V sa môže prevádzkovať aj s napätím 220 V.

Pri prevádzkovaní elektrického náradia na mobilných zdrojoch elektrického prúdu (generátoroch), ktoré nedisponujú dostatočnými výkonovými rezervami alebo nedisponujú žiadnym vhodným regulovaním napätia so zosilnením rozbehového prúdu, môže dôjsť k ovplyvneniu výkonu alebo k netypickému správaniu pri zapínaní.

Prosím, venujte pozornosť vhodnosti vami použitého zdroja elektrického prúdu, najmä čo sa týka sieťového napätia a frekvencie.

##

Na uvedenie elektrického náradia do prevádzky posuňte vypínač (2) dopredu a následne ho stlačte.

Na zaaretovanie vypínača (2) posuňte vypínač (2) ďalej dopredu.

Na vypnutie elektrického náradia uvoľnite vypínač (2) alebo, ak je zaaretovaný, vypínač (2) krátko stlačte a potom ho uvoľnite.

Vyhotovenie vypínača bez aretácie (špecifické pre niektoré krajiny):

Na uvedenie elektrického náradia do prevádzky posuňte vypínač (2) dopredu a následne ho stlačte.

Na vypnutie elektrického náradia vypínač (2) uvoľnite.

- Brúsne nástroje pred použitím skontrolujte. Brúsny nástroj musí byť bezchybne namontovaný a musí sa dať voľne otáčať. Vykonajte skúšobný chod aspoň počas 1 minúty bez zaťaženia. Nepoužívajte žiadne poškodené, zdeformované alebo vibrujúce brúsne nástroje. Poškodené brúsne nástroje môžu prasknúť a spôsobiť zranenia.

##

## (GWS 2000 J/GWS 2200 J/GWS 2400 J)

Ochrana pred opätovným spustením zabraňuje nekontrolovanému spusteniu elektrického náradia po prerušení dodávky elektrického prúdu.

Na opätovné uvedenie do prevádzky dajte vypínač (2) do vypnutej pozície a znovu zapnite elektrické náradie.

##

## (GWS 2000 J/GWS 2200 J/GWS 2400 J)

Elektronický pozvoľný rozbeh obmedzuje pri zapnutí krútiaci moment a umožňuje plynulý rozbeh elektrického náradia.

Upozornenie: Ak sa elektrické náradie ihneď po zapnutí rozbehne s plnými otáčkami znamená to, že došlo k výpadku pozvoľného rozbehu a ochrany pred opätovným spustením. Elektrické náradie bezodkladne pošlite do zákazníckeho servisu (adresu nájdete v odseku „Zákaznícky servis a poradenstvo ohľadne použitia“).